A Bizottság 2180/2003/EK rendelete
(2003. december 5.)
a mezőgazdasági termékek export-visszatérítési nómenklatúrájának létrehozásáról szóló 3846/87/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a gabonafélék piacának közös szervezéséről szóló, 1992. június 30-i 1766/92/EGK tanácsi rendeletre [1] és különösen annak 13. cikkére, valamint a mezőgazdasági termékek piacainak közös szervezéséről szóló egyéb rendeletekre,
mivel:
(1) A mezőgazdasági termékek export-visszatérítési nómenklatúrájának létrehozásáról szóló, 1987. december 17-i 3846/87/EGK bizottsági rendelet [2] 3. cikkének utolsó bekezdése előírja a visszatérítési nómenklatúra teljes változatának 2004. január 1-jei közzétételét, amint az a mezőgazdasági termékek exportrendszerét szabályozó rendelkezésekből következik.
(2) A 10 új tagállam csatlakozására való tekintettel a 3846/87/EGK rendelet II. mellékletében néhány rendeltetési hely szerinti zónát ki kell igazítani. Az eljárások egyszerűsítésének érdekében e kiigazításnak célszerű a 3846/87/EGK rendelet éves frissítésével együtt történnie.
(3) A 3846/87/EGK rendeletet ennek megfelelően módosítani kell.
(4) Az e rendeletben előírt intézkedések összhangban vannak valamennyi érintett irányítóbizottság véleményével,
ELFOGADTA EZT A RENDELETET:
1. cikk
A 3846/87/EGK rendelet a következőképpen módosul:
1. Az I. melléklet helyébe e rendelet I. melléklete lép.
2. A II. melléklet helyébe e rendelet II. melléklete lép.
2. cikk
Ez a rendelet 2004. január 1-jén lép hatályba.
Az 1. cikk (2) bekezdését 2004. május 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. december 5-én.